
        Republika e Kosovës
               Republika Kosova-Republic of Kosovo
              Qeveria –Vlada-Government 

          Ministria e Mbrojtjes

         Ministarstvo Odbrane  /  Ministry of Defense

        Drejtoria e Burimeve Njerëzore/Direktorat Ljudskih Resurs/Human Resources Directorate
Bazuar në Ligjin Nr. 06/L-124 për Shërbim në Forcën e Sigurisë se  Kosovës, neni 25, paragrafi 2.6, Ligjin nr. 08/L-156 për Ndryshimin dhe Plotësimin e Ligjit nr.06/L-124 për Shërbim në Forcën e Sigurisë së Kosovës si dhe duke u bazuar në nenin 8 të Rregullores Nr. 09/2023 për Atashetë e Mbrojtjes, Ministria e Mbrojtjes ri-shpall:
K O N K U R S   I    B R E N D SH Ë M

Titulli i pozitës:


Atashe i Mbrojtjes 
Organizata :
Mbretëria e Holandës (Atashe rezident që do të mbuloj edhe Belgjikën dhe Luksemburgun)
Detyrat dhe përgjegjësitë e atasheut të mbrojtjes;
· Të këshillojë Shefin e Misionit Diplomatik, për çështje të mbrojtjes dhe sigurisë;

· Të përfaqësojë në shtetin pritës ose në organizatat ndërkombëtare Republikën e Kosovës, Ministrinë e Mbrojtjes dhe FSK-në, për çështje të mbrojtjes dhe sigurisë;

· Të ndjekë dhe të fuqizojë zhvillimin e marrëdhënieve në fushën e mbrojtjes dhe sigurisë ndërmjet Republikës së Kosovës me strukturat përkatëse të shtetit pritës;

· Të ndjekë zhvillimet në fushën e Mbrojtjes dhe të Sigurisë të shtetit pritës dhe në veprimtarinë e organizatave ndërkombëtare, pranë të cilave është akredituar dhe të informojë Ministrinë e Mbrojtjes dhe Forcën e Sigurisë së Kosovës;

· Të bashkëpunojë me strukturat përkatëse në Ministrinë e Mbrojtjes dhe strukturat e Forcave të Armatosura të vendit pritës për përgatitjen dhe zhvillimin e bisedimeve, takimeve, mbledhjeve, nënshkrimin e marrëveshjeve, pritjen e delegacioneve e të tjera;

· Të bashkërendojë, të ndjekë dhe të informojë DBNIE-A në MM lidhur me zbatimin e detyrimeve që rrjedhin nga marrëveshjet, planet, programet e bashkëpunimit dypalësh/shumëpalësh me shtetin/organizatën ku është akredituar;

· Të kërkojë autorizim paraprak nga DBNIE-A për të gjitha udhëtimet të cilat nuk janë paraparë në planin e punës. DBNJE-A pas konsultimit paraprak me Ministrin e njofton AM-në dhe PU-në lidhur me kërkesën e tij.

· Të komunikojë, të koordinojë dhe të sinkronizojë veprimet që lidhen me

ekzekutimin e aktiviteteve të planifikuara në planet dypalëshe apo aktivitete të planifikuara jashtë planit dypalësh me DBNIE-A;

· Të bëjë organizimin e ceremonisë me rastin e shënimit të Ditës së Forcës, dhe ceremonive të tjera, bazuar në buxhetin e planifikuar;

· Të bëjë përgatitjen për realizimin e vizitave të autoriteteve të larta civile dhe ushtarake nga MM-ja/FSK-ja në vendin /organizatën ku është akredituar /shërben;

· Të zbatojë dispozitat e Kodit Disiplinor dhe Kodit të Etikës në rast të shkeljeve nga stafi nën varësi;

· Të kërkojë nga MM-ja/FSK-ja largimin e pjesëtarit të FSK-së nga shteti pritës në rastet kur vlerëson se veprimet e pjesëtarit përbëjnë shkelje të autorizimeve apo rregullave të përcaktuara;

· Të shprehë vetëm qëndrimet zyrtare të Ministrisë së Mbrojtjes dhe Forcës së Sigurisë së Kosovës sipas koordinimit paraprak me Shefin e Misionit Diplomatik të Republikës së Kosovës;
Kriteret për konkurrim ;
· Të jetë pjesëtar aktiv i FSK-së;

· Të ketë gradën Nënkolonel (OF4) e lartë për AM.

· Të ketë njohuri të gjuhës angleze në nivelin STANAG 6001, niveli 3.2.3.2 ose ekuivalent sipas sistemit të testimit që e realizon FSK-ja, jo më të vjetër se 6 muaj;

· Të posedojë certifikatën e sigurisë;

· Të mos ketë ndonjë masë aktive për shkelje disiplinore;

· Në kohën kur planifikohet marrja e detyrës, të ketë më shumë se tri (3) vjet shërbim para daljes në pension të rregullt;

· Njohja e gjuhës së shtetit pranues dhe shkollimi ushtarak ose civil në fushën e marrëdhënieve ndërkombëtare konsiderohet përparësi.
Kohëzgjatja e emërimit;

· Mandati i Atasheut të Mbrojtjes është 3 (tri) vite. Në raste të veçanta Ministri i Mbrojtjes në konsultim me KOMFSK-në ka të drejtë që Atasheut te Mbrojtjes t’ia vazhdojë mandatin më së shumti deri në 6 (gjashtë) muaj.
· Pas përfundimit të shërbimit, Atasheu i Mbrojtjes rikthehet në strukturën e Forcës së Sigurisë së Kosovës në pozitën e caktuar në Tabelën Organizative të Personelit (TOP), përmes procedurave dhe dispozitave përkatëse në fuqi.
Afati për konkurrim;
· Konkursi është i hapur nga data 20.02.2023 deri më 03.03.2023.
Si të aplikoni; 

Kandidatët duhet të plotësojnë dhe nënshkruajnë formularin e aplikimit i cili duhet  të dorëzohet në Sektorin e Rekrutimit në Departamentin për Politika te Personelit dhe Rekrutimit personalisht, çdo ditë pune nga ora 09: 00-15: 00 deri në afatin e fundit të aplikimit. Formularët e aplikimit do të jenë në dispozicion në faqen zyrtare të Ministrisë së Mbrojtjes mod.rks-gov.net ku gjindet shpallja e konkursi. Kandidatët mund të bashkëngjitin kopjet e dokumenteve / certifikatave / gradave të marra kohët e fundit dhe të cilat nuk janë regjistruar ende në dosjen e tyre personale.

Për informacion shtesë, kandidatët mund t'i drejtohen Departamentit për Politika të Personelit dhe Rekrutimit/Sektorit te Rekrutimit të Ministrisë së Mbrojtjes, në numrin e telefonit 038 -200 - 13-508.

Ministria e Mbrojtjes ofron mundësi të barabarta për të gjithë pjesëtarët e FSK-së dhe mirëpret aplikimet e tyre për Atasheun e Mbrojtjes, pavarësisht përkatësisë etnike ose gjinisë së tyre.

